钦定古今图书集成/明伦汇编/氏族典/第244卷 > 张耒
## 钦定古今图书集成/明伦汇编/氏族典/第244卷 > 张耒

按《宋史张耒传》，“耒字文潜，楚州淮阴人。幼颖异，十三
岁能为文，十七时作《函关赋》，已传人口。游学于陈，学
官苏辙爱之，因得从轼游。弱冠第进士，历临淮主簿、
寿安尉、咸平县丞，入为太学录。范纯仁以馆阁荐，试
秘书省正字、著作佐郎、秘书丞，著作郎、史馆检讨。居
三馆八年，顾义自守，泊如也。擢起居舍人。绍圣初，请”
郡，以直龙图阁知润州。坐党籍，谪监黄州酒税，徙复
州。徽宗立，起为通判黄州，知兖州，召为太常少卿，复
出知颍州、汝州。崇宁初，复坐党籍落职，主管明道宫。
初，耒在颍，闻苏轼讣，为举哀行服，言者以为言，遂贬
房州别驾，安置于黄。五年，得自便，居陈州。耒仪观甚
伟，有雄材，笔力绝健，于骚词尤长。晚监南岳庙，主管
崇福宫。卒，年六十一。